laion/Wikipedia-Exotic huggingface dataset:
কুমুদিনী হাজং

কুমুদিনী হাজং (আনু. ১৯৩০ - ২৩ মার্চ ২০২৪) ছিলেন ঐতিহাসিক টঙ্ক আন্দোলন ও হাজং বিদ্রোহের নেত্রী। সমাজসেবায় বিশেষ অবদানের জন্য বাংলা একাডেমি তাকে ২০১৯ সালে সম্মানসূচক ফেলোশিপ প্রদান করে। কুমুদিনী হাজং আনুমানিক ১৯৩০ সালে তৎকালীন ময়মনসিংহের দূর্গাপুরের বহেরাতলী গ্রামে কৃষিজীবী হাজং পরিবারে জন্মগ্রহণ করেন। তার পিতার নাম অতিথ চন্দ্র রায় হাজং ও মাতা জনুমনি হাজং। তিনি টঙ্ক আন্দোলনের অন্যতম নেতা লংকেশ্বর হাজংয়ের সাথে বিবাহ বন্ধনে আবদ্ধ হন। এই দম্পতির তিন ছেলে এবং দুই মেয়ে রয়েছে। ১৯৩০ এর দশকে শুরু হওয়া টঙ্ক আন্দোলন হাজং সম্প্রদায় সম্পৃক্ত হয়ে পড়েছিল। ১৯৪৬ সালে ব্রিটিশ পুলিশ টঙ্ক আন্দোলনের নেতা লংকেশ্বর হাজংকে খুঁজে না পেয়ে কুমুদিনী হাজংকে গ্রেফতার করে নিয়ে যাওয়ার পথে রাসিমণি হাজংয়ের দলের সাথে বিবাদে জড়িয়ে পড়ে। এতে একজন পুলিশকে হত্যা করার পর পুলিশের গুলিতে নিহত হন। বিবাদ ছড়িয়ে পড়লে পুলিশ কুমুদিনী হাজংকে গ্রেফতার না করেই প্রস্থান করে। পরবর্তীতে স্বামীর সাথে কুমুদিনীও আন্দোলনে সক্রিয়ভাবে নেতৃত্ব প্রদান করেন। বাংলা একাডেমি ফেলোশিপ (২০১৯) অনন্যা শীর্ষ দশ পুরস্কার (২০০৩) ২০২৪ সালের ২৩ মার্চ বহেরাতলীতে নিজ গ্রামে কুমুদিনী মৃত্যুবরণ করেন। রাসিমণি হাজং প্রতিনিধি (২০২৪-০৩-২৩)। "টংক আন্দোলনের নেত্রী কুমুদিনী হাজং মারা গেছেন"। Prothomalo। সংগ্রহের তারিখ ২০২৪-০৩-২৩।  Pratidin, Bangladesh (২০২৪-০৩-২৩)। "টংক আন্দোলনের নেত্রী কুমুদিনী হাজং আর নেই"। বাংলাদেশ প্রতিদিন। সংগ্রহের তারিখ ২০২৪-০৩-২৩।  "টংক আন্দোলনের নেত্রী কুমুদিনী হাজং আর নেই"। ইত্তেফাক। সংগ্রহের তারিখ ২০২৪-০৩-২৩।  "বাংলা একাডেমির সাধারণ পরিষদের ৪২তম বার্ষিক সভা ২০১৯"। সংগ্রহের তারিখ ২৩ মার্চ ২০২৪।  Correspondent, Our (২৪ মার্চ ২০২৪)। "Tonko Rebellion leader Kumudini Hajong dies at 94"। The Daily Star (ইংরেজি ভাষায়)। সংগ্রহের তারিখ ২৩ মার্চ ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "টংক আন্দোলনের নেত্রী কুমুদিনী হাজং"। kullagoraup.netrokona.gov.bd। সংগ্রহের তারিখ ২৩ মার্চ ২০২৪।  চ্যাপ্টার, উইমেন। "কুমুদিনী হাজং: নারীর সংগ্রামী ইতিহাসের সাক্ষী"। Women Chapter (ইংরেজি ভাষায়)। সংগ্রহের তারিখ ২০২৪-০৩-২৩।  "42nd Annual Meeting of the General Council of Bangla Academy 2019"। banglaacademy.gov.bd। Bangla Academy। সংগ্রহের তারিখ ২৩ মার্চ ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "যেমন আছেন কুমুদিনী হাজং"। Prothomalo। ১৮ জানুয়ারি ২০২২। সংগ্রহের তারিখ ২৩ মার্চ ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পাতাল

পাতাল বা অধোলোক হল বিভিন্ন ধর্মসংস্কৃতিতে মৃতদের জগৎ বা মৃত্যু-পরবর্তী স্থান যা অবস্থিত জীবিতদের জগৎ বা ইহজগতের নিচে। পাতালের ধারণা প্রায় সব সভ্যতাতেই পাওয়া যায় এবং "হয়ত মানবজাতির আদি হতেই অস্তিমান"। পাতালশ্রুতির প্রচলিত বৈশিষ্ট্যগুলোর মধ্যে রয়েছে নিয়ত কোন বীরত্বপূর্ণ উদ্দেশ্যে জীবন্ত মানুষের পাতাল ভ্রমণের কথা। অন্যান্য পুরাকথা এমন ঐতিহ্য বলবত করে যে আত্মার পাতালগমন বা অধোলোকে প্রবেশের জন্য কিছু অনুষ্ঠান-ক্রিয়াকর্ম যথাযথ পালন করা প্রয়োজন, যেমন ভারতীয় হিন্দু সমাজে বিশ্বাস করা হয় যে কারোর শেষকৃত্য না হলে সে সমাজের অপকারের উদ্দেশ্যে ভূত হয়ে ফিরে আসে। সামাজিক মর্যাদাবান ব্যক্তিদের সঠিক ভাবে পাতাল পাড়ি দিতে ভূষিত ও সজ্জিত করা হত। এই তালিকায় আছে বিভিন্ন অতিকথায় উল্লেখিত পাতালের নাম। পরকাল স্বর্গ নরক পাতাল (ভারতীয় ধর্ম) বিশ্ববৃক্ষ "আন্ডারওয়ার্ল্ড (Underworld)"। দ্য ফ্রি ডিকশনারি। সংগ্রহের তারিখ ২৫ জানুয়ারি ২০১৯।  ইসাবেল লোরিং ওয়ালেস, জেনি হার্শ, সমসাময়িক শিল্প ও চিরায়িত পুরাকথা (Contemporary Art and Classical Myth) (২০১১), পৃ. ২৯৫। ব্রিটানিকা; ডেল হয়বার্গ; ইন্দু রামচন্দানি (২০০০), স্টুডেন্টস ব্রিটানিকা ইন্ডিয়া (Students' Britannica India), খণ্ড ১-৫, পপুলার প্রকাশন, ২০০০, আইএসবিএন 978-0-85229-760-5, ... ভূতদের অপকারী হিসেবে বিশ্বাস করা হয় যদি তারা কোন নির্ঘাত অপমৃত্যু বা অকাল মৃত্যুর শিকার হয়ে থাকে অথবা তাদের শেষকৃত্য না করা হয়ে থাকে (Bhoots are believed to be malignant if they have died a violent of premature death or have been denied funerary rites) ... উদ্ধৃতি টেমপ্লেট ইংরেজি প্যারামিটার ব্যবহার করেছে (link) জন মিলস, পাতাললোক: অচেতনের দর্শন মনঃসমীক্ষণ থেকে অধিবিদ্যা পর্যন্ত (Underworlds: Philosophies of the Unconscious from Psychoanalysis to Metaphysics) (২০১৪), পৃ. ১। T. Williams, J. Calvert, Fiji and the Fijians, Heylin, 1858. উইকিমিডিয়া কমন্সে পাতাল সংক্রান্ত মিডিয়া রয়েছে।
পাতাল (দ্ব্যর্থতা নিরসন)

পাতাল শব্দটি সাধারণভাবে ভূগর্ভ বা সেখানে অবস্থিত কিছুকে বুঝাতে ব্যবহৃত হয়। ধর্মীয় ও পৌরাণিকভাবে এটি নিম্নের একটি বিষয়কে নির্দেশ করতে পারে: পাতাল, (বা অধোলোক) বিভিন্ন ধর্মসংস্কৃতিতে মৃত্যু-পরবর্তী স্থান যা অবস্থিত ইহজগতের নিচে পাতাল (ভারতীয় ধর্ম), হিন্দু পুরাকথায় সাতটি স্তরবিশিষ্ট অধোলোক এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
নরক (দ্ব্যর্থতা নিরসন)

নরক শব্দটি নিম্নের একটি বিষয়কে নির্দেশ করতে পারে: নরক, ধর্ম ও লোককথায় একটি পরলৌকিক যন্ত্রণাদায়ক শাস্তির যায়গা নরক (হিন্দু দর্শন), হিন্দু ধর্মমতে নরক নরক (বৌদ্ধ দর্শন), বৌদ্ধ ধর্মমতে নরক নরক (জৈন দর্শন), জৈনধর্মে নরক নরক (ভারতীয় দর্শন) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বিরামপুর রেলওয়ে স্টেশন

বিরামপুর রেলওয়ে স্টেশন বাংলাদেশের রংপুর বিভাগের দিনাজপুর জেলার বিরামপুর উপজেলার একটি রেলওয়ে স্টেশন। এর পূর্ববর্তী রেলস্টেশন হিলি রেলওয়ে স্টেশন এবং পরবর্তী রেলস্টেশন ফুলবাড়ী রেলওয়ে স্টেশন। এটি বিরামপুরসহ তার পার্শ্ববর্তী নবাবগঞ্জ উপজেলা, ঘোড়াঘাট উপজেলা ও হাকিমপুর উপজেলার একমাত্র সক্রিয় ও গুরুত্বপূর্ণ রেলস্টেশন। এই রেলস্টেশনটি দিনাজপুরের দক্ষিণ অংশের সাথে বাংলাদেশের অন্যান্য জায়গার যোগাযোগের জন্য গুরুত্বপূর্ণ টার্মিনাল। দিনাজপুর জেলার বিরামপুর চরকাই নামে রেল স্টেশন দেড়শত বছর পূর্বে ব্রিটিশ শাসনামলে নির্মিত। তখন এটির নাম ছিল চরকই রেলস্টেশন। পরবর্তীতে ২৩ জুন ১৯৯৪ সালে চরকাই নাম পরিবর্তন করে বিরামপুর রেল স্টেশন নামকরণ করা হয়। বিরামপুরসহ নবাবগঞ্জ, ঘোড়াঘাট ও হাকিমপুর উপজেলার প্রায় ৮ লাখ লোকের রেল ভ্রমণের একমাত্র অবলম্বন বিরামপুর রেল স্টেশন। প্রতিমাসে টিকেট বিক্রি হয় প্রায় ৯ লাখ টাকা, বছরে সরকারের আদায় হয় প্রায় সোয়া কোটি টাকা। সম্প্রতি রেল কর্তৃপক্ষ ২ নং রেল লাইনের বিপরীতে ১৫ লাখ টাকা ব্যয়ে ৫৩০ ফুট দীর্ঘ এবং ৬ ফুট প্রস্থের একটি প্লাটফর্ম নির্মাণ করা করেছে। বিরামপুর রেলওয়ে স্টেশন থেকে দৈনিক ১০টি ট্রেন বাংলাদেশের বিভিন্ন গন্তব্যে ছেড়ে যায়। যাত্রীদের সেবাদানের জন্য বিরামপুর স্টেশনে এবং বিভিন্ন বিভাগে বহুসংখ্যক কর্মচারী কর্মরত। এরপরও নানা সমস্যায় জর্জরিত বিরামপুর রেলওয়ে স্টেশন। যাত্রী বেড়েছে বহুগুণ। দিন রাত সব সবসময় এখানে মানুষের যাতায়াত থাকে। বিরামপুর স্টেশনে পঞ্চগড় এক্সপ্রেস ও কুড়িগ্রাম এক্সপ্রেস ব্যতীত উত্তরবঙ্গগামী সকল ট্রেন বিরতি দেয়। ঢাকা হতে মোট ৪টি ট্রেন চলাচল করে: নীলসাগর এক্সপ্রেস (ঢাকা-চিলাহাটি) চিলাহাটি এক্সপ্রেস (ঢাকা-চিলাহাটি) দ্রুতযান এক্সপ্রেস (ঢাকা-পঞ্চগড়) একতা এক্সপ্রেস (ঢাকা-পঞ্চগড়) বিরামপুর রেলওয়ে স্টেশন হতে ঢাকা ব্যতীত অন্য শহরে যেসব ট্রেন চলাচল করে নিম্নে তা উল্লেখ করা হলো: বাংলাবান্ধা এক্সপ্রেস (রাজশাহী) রূপসা এক্সপ্রেস (খুলনা) সীমান্ত এক্সপ্রেস (খুলনা) রকেট এক্সপ্রেস (খুলনা) বরেন্দ্র এক্সপ্রেস (রাজশাহী) তিতুমীর এক্সপ্রেস (রাজশাহী) উত্তরা এক্সপ্রেস (রাজশাহী) লোকাল ট্রেন মালপরিবাহী ট্রেন বিরামপুর উপজেলা ফুলবাড়ী রেলওয়ে স্টেশন http://www.dailysangram.com/post/129669-%E0%A6%B0%E0%A7%87%E0%A6%B2-%E0%A6%B8%E0%A7%8D%E0%A6%9F%E0%A7%87%E0%A6%B6%E0%A6%A8%E0%A7%87-%E0%A6%A8%E0%A6%A4%E0%A7%81%E0%A6%A8-%E0%A6%AA%E0%A7%8D%E0%A6%B2%E0%A6%BE%E0%A6%9F%E0%A6%AB%E0%A6%B0%E0%A7%8D%E0%A6%AE-%E0%A6%A8%E0%A6%BF%E0%A6%B0%E0%A7%8D%E0%A6%AE%E0%A6%BE%E0%A6%A3--%E0%A6%B9%E0%A6%B2%E0%A7%87%E0%A6%93-%E0%A6%AF%E0%A6%BE%E0%A6%A4%E0%A7%8D%E0%A6%B0%E0%A7%80%E0%A6%B0%E0%A6%BE--%E0%A6%B8%E0%A7%81%E0%A6%AC%E0%A6%BF%E0%A6%A7%E0%A6%BE-%E0%A6%AC%E0%A6%9E%E0%A7%8D%E0%A6%9A%E0%A6%BF%E0%A6%A4%7Cবিরামপুর ওয়েব্যাক মেশিনে আর্কাইভকৃত ২৩ জুলাই ২০১৯ তারিখে রেলওয়ে প্রতিবেদন উইকিমিডিয়া কমন্সে বিরামপুর রেলওয়ে স্টেশন সংক্রান্ত মিডিয়া রয়েছে।
জুয়েল আইচ

জুয়েল আইচ বাংলাদেশের একজন প্রখ্যাত যাদুশিল্পী, বাঁশী বাদক ও চিত্রশিল্পী। তিনি একজন মুক্তিযোদ্ধা। বাড়ি পিরোজপুর জেলার সমুদয়কাঠি ইউনিয়নে। দেশের শিশুদের অধিকার প্রতিষ্ঠায় তিনি ইউনিসেফের অ্যাডভোকেট হিসেবে কাজ করছেন। বাবা বি. কে. আইচ ও মা সরযু আইচের পুত্র গৌরাঙ্গ লাল আইচ প্রকাশ জুয়েল আইচের জন্ম ১০ এপ্রিল বরিশালে হলেও ছেলেবেলা কেটেছে পিরোজপুরের স্বরূপকাঠি উপজেলার সমদেকাঠির গ্রামের বাড়িতে। সেই সুবাদে সমদেকাঠি প্রাথমিক বিদ্যালয়ে তার প্রথম আনুষ্ঠানিক শিক্ষাগ্রহণ সম্পন্ন হয়। পরে তিনি পিরোজপুর শহরে চলে আসেন। সেখানকার সরকারি হাইস্কুল থেকে এসএসসি এবং স্থানীয় কলেজ থেকে এইচএসসি পাস করেন। পরবর্তীতে ঢাকার জগন্নাথ কলেজ থেকে স্নাতক ও স্নাতকোত্তর সম্পন্ন করেন। এছাড়াও শিক্ষকতার সুবাদে তিনি ঢাকা টিচার্স ট্রেনিং ইনস্টিটিউট থেকে বিএড কোর্স সমাপ্ত করেন। তিনি ১৯৮৫ সালের ১৩ জুুলাই ঢাকা বিশ্ববিদ্যালয়ের রাষ্ট্রবিজ্ঞান বিভাগের অধ্যাপক দরবেশ আলী খানের কন্যা পাশা খসনুকে বিয়ে করেন এবং বিয়ের পরে পাশা খসনু নাম পরিবর্তন করে বিপাশা আইচ নামে পরিচিতি লাভ করেন। তাদের একমাত্র কন্যার নাম খেয়া আইচ। খুব ছোটবেলা বাড়িতে বেদেবহর এসেছিল, তাদের কাছেই প্রথম যাদু দেখে ভালো লেগে যায় জুয়েল আইচের। সেই ভালোলাগা ভালোবাসায় পরিণত হয় বানারীপাড়া সার্কাস দলের এক যাদুকরের গলা কাটার যাদু দেখে। পরে ওই যাদুটা এক বন্ধুর ওপর প্র্যাকটিস করে কিছুটা সফলও হন। যাদুর প্রতি তার ভালোবাসাটা উন্মাদনায় পরিণত হয় সিরাজগঞ্জের যাদুকর আবদুর রশিদের যাদু দেখে, আর বন্দে আলী মিয়ার রূপকথা পড়ে। একটু একটু করে যাদু শিখতে লাগলেন তখন থেকেই, বিভিন্নজনের কাছে। তার বিখ্যাত যাদু — কাগজ থেকে ডলার বানানো, চোখ বেঁধে গাড়ি চালানো, কাটা অঙ্গ-প্রত্যঙ্গ জোড়া লাগানো ইত্যাদি। মঞ্চে প্রথম যাদু প্রদর্শন করেন ১৯৭২ সালে। এছাড়া মিডিয়ায় প্রথম যাদু প্রদর্শন করেন ১৯৭৯ সালে। ১৯৭১ সালে বাংলাদেশের স্বাধীনতা যুদ্ধের সময় ৯ নম্বর সেক্টরে যুদ্ধ করেছেন। জগন্নাথ কলেজের ছাত্র সেক্টর কমান্ডার মেজর জলিলের নেতৃত্বে অংশ নেন মুক্তিযুদ্ধে। একুশে পদক কাজী মাহমুদুল্লাহ স্বর্ণপদক বাংলাদেশ টেলিভিশন পুরস্কার যুক্তরাষ্ট্রের সেরা জাতীয় পুরস্কার 'বেস্ট ম্যাজিশিয়ান অব দ্যা ইয়ার' সোসাইটি অফ অ্যামেরিকান ম্যাজিশিয়ান ১৯৮১ সিজেএফবির আজীবন সম্মাননা (২০০৮) বাংলা একাডেমি ফেলোশিপ (২০২০) "Biography of Jewel Aich"। UNICEF। ২০১৮-০১-০৮ তারিখে মূল থেকে আর্কাইভ করা। সংগ্রহের তারিখ ২০১৯-০১-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ‘ইউনিসেফ অ্যাডভোকেট’ হলেন জুয়েল আইচ ও মৌসুমী, নিজস্ব প্রতিবেদক; ১৭ আগস্ট ২০১১ তারিখে দৈনিক প্রথম আলো, ঢাকা থেকে প্রকাশিত।[স্থায়ীভাবে অকার্যকর সংযোগ] "দৈনিক সমকাল"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১২।  দৈনিক কালের কন্ঠ "দৈনিক আমার দেশ"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১২।  "৭ বিশিষ্ট ব্যক্তি পেলেন বাংলা একাডেমি সম্মানসূচক ফেলোশিপ"। যুগান্তর। সংগ্রহের তারিখ ১৯ এপ্রিল ২০২১।  গুণীজন ইন্টারনেট মুভি ডেটাবেজে জুয়েল আইচ  (ইংরেজি) ফেসবুকে জুয়েল আইচ
সংযুক্ত আরব আমিরাতের ভাষা

আরবি ভাষা সংযুক্ত আরব আমিরাতের সরকারি ভাষা। এখানকার এক-তৃতীয়াংশের কিছু বেশি লোক আরবি ভাষাতে কথা বলে। এছাড়াও এখানকার অভিবাসী সম্প্রদায়ে প্রায় ২০টি ভাষা প্রচলিত। এদের মধ্যে বাংলা ভাষা, বেলুচি ভাষা, ফার্সি ভাষা, ইংরেজি ভাষা, পশতু ভাষা, সিংহলী ভাষা, সোমালি ভাষা, সোয়াহিলি ভাষা, তাগালোগ ভাষা এবং তেলুগু ভাষা উল্লেখযোগ্য। আন্তর্জাতিক যোগাযোগের ক্ষেত্রে ইংরেজি ভাষা ব্যবহার করা হয়। "What Languages Are Spoken in the United Arab Emirates?"। WorldAtlas (ইংরেজি ভাষায়)। ২০১৭-০৮-১০। সংগ্রহের তারিখ ২০২৩-০৮-১৭।  সংযুক্ত আরব আমিরাতের ভাষার উপর এথনোলগ-এর রিপোর্ট
দোজখ (পারসিক পুরাণ)

দোজখ/দোযখ বা দুযখ (ফার্সি: دوزخ) হল পারসিক পুরাণে নরক। এ শব্দটি এসেছে আবেস্তা ভাষায় দও‘অন উহ- এবং মধ্য পারসিক ভাষায় দুযোখ় হতে। পারসিক পুরাণে নরক একটি গভীর কুয়া হিসেবে বর্ণিত - এটি ভয়াবহ কারণ এটি অন্ধকার, দুর্গন্ধযুক্ত ও অতিশয় সংকীর্ণ। সবচেয়ে ক্ষুদ্রতম খ্রাফস্তার (অপকারক প্রাণী) পর্বত সমান বৃহৎ এবং তারা প্রেরিত অভিশপ্তদের আত্মা ভক্ষণ করে। সেখানে প্রেরিতদের পাপ অনুসারে সবচেয়ে জঘন্যতম শাস্তি ও যন্ত্রণা দেয়া হয়। যৌন অপরাধের ওপর বেশ জোর দেয়া হয়েছে তবে অন্যান্য কর্মেরও উল্লেখ আছে যসব মজদীয় নৈতিক আদর্শের বহির্ভূত। দোজখ প্রথমত আহ্রিমান, পিশাচ ও দ্রুজদের বাসস্থান। সব বায়ুমণ্ডলীয় দুর্যোগ যেমন তুষারপাত, শীত, জলবৃষ্টি, শিলাবৃষ্টি, তাপদাহ এর থেকে আসে বলে ধরা হয়। Encyclopædia Iranica: Iranian Religions: Zoroastrianism: Hell & its Concept in the Iranian Culture, By: Philippe Gignoux. Zâdspram, Wizîdagîhâ, ed. and tr. with comm. Philippe Gignoux and Ahmad Tafazzoli as Anthologie de Zâdspram, Paris, 1994. টেমপ্লেট:SouthEast-myth-stub
বিরূপঙ্ক

বিরূপঙ্ক (Modulation index) বলতে বিরূপন পদ্ধতিতে তথ্য সংকেত বাহক সংকেতের সঙ্গে কতটা পরিমান বিরূপিত হবে তা বোঝায়।: বিরূপন পদ্ধতি অনুসারে এটি তিন প্রকার। কম্পাঙ্ক বিরূপঙ্ক (Frequency Modulation index, FM) বিস্তার বিরূপঙ্ক (Amplitude Modulation index, AM) দশা বিরূপঙ্ক (Phase Modulation index, PM) এটি সংকেত তরঙ্গের বিস্তার ও বাহক তরঙ্গের বিস্তারের অনুপাতকে বোঝায়। গাণিতিকভাবে প্রকাশ করলে, m = p e a k   v a l u e   o f   m ( t ) A = M A {\displaystyle m={\frac {\mathrm {peak\ value\ of\ } m(t)}{A}}={\frac {M}{A}}} যেখানে M {\displaystyle M\,} এবং A {\displaystyle A\,} সংকেত তরঙ্গের ও বাহক তরঙ্গ বিস্তারকে বোঝায়। এই পদ্ধতিতে সংকেত তরঙ্গটির কম্পাঙ্ক বাহক তরঙ্গের কম্পাঙ্কের সাথে পরিবর্তিত হয়। গাণিতিক ভাবে প্রকাশ করলে: h = Δ f f m = f Δ | x m ( t ) | f m {\displaystyle h={\frac {\Delta {}f}{f_{m}}}={\frac {f_{\Delta }\left|x_{m}(t)\right|}{f_{m}}}} যেখানে f m {\displaystyle f_{m}\,} সংকেত তরঙ্গের সর্বোচ্চ কম্পাঙ্ক এবং Δ f {\displaystyle \Delta {}f\,} বাহক তরঙ্গ ও পরিবর্তিত তরঙ্গের কম্পাঙ্কের পার্থক্যকে বোঝায়। এই পদ্ধতিতে বিরূপঙ্কএর গাণিতিক রূপটি: h = Δ θ {\displaystyle h\,=\Delta \theta \,} , যেখানে Δ θ {\displaystyle \Delta \theta } দশার পার্থক্যকে বোঝায়। AT&T, Telecommunication Transmission Engineering, Volume 1—Principles, 2nd Edition, Bell Center for Technical Education (1977) চট্টোপাধ্যায়, ডি; রক্ষিত, পি.সি. (২০০৮)। Electronics Fundamentals and Applications (ইংরেজি ভাষায়)। নিউ এজ ইন্টারন্যাশনাল। আইএসবিএন 9788122423792।  Whitham D. Reeve, Subscriber Loop Signaling and Transmission Handbook- Digital, IEEE Press (1995), আইএসবিএন ০-৭৮০৩-০৪৪০-৩,
ইম্ফলের যুদ্ধ

ইম্ফলের যুদ্ধটি উত্তরপূর্ব ভারতের মণিপুর রাজ্যের রাজধানী ইম্ফলের আশেপাশের অঞ্চলে ১৯৪৪ সালের মার্চ থেকে জুলাই মাসের মধ্যে সংঘটিত হয়েছিল। জাপানী সেনারা ইম্ফলে মিত্র বাহিনীকে ধ্বংস করা এবং ভারত আক্রমণ করার চেষ্টা করেছিল, কিন্তু জাপানী সেনারা প্রচুর ক্ষয়ক্ষতিসহ বার্মা ফিরে আসে। একসাথে রাস্তায় সমকালীন কোহিমা যুদ্ধ যার দ্বারা ইম্ফলে আটক মিত্রশক্তির সৈন্যরা মুক্তি পেয়েছিল। এই যুদ্ধটি দ্বিতীয় বিশ্বযুদ্ধের দক্ষিণ-পূর্ব এশীয় যুদ্ধ ক্ষেত্রের অংশ বার্মা অভিযানের বাঁক ঘুড়িয়ে দিয়েছিল। কোহিমা ও ইম্ফলে পরাজয় জাপানের ইতিহাসের সেই সময়কার সবচেয়ে বড় পরাজয় ছিল। পশ্চাদপসরণ সময় ক্ষুধা, রোগ এবং ক্লান্তির ফলে বেশির ভাগ জাপানীদের মৃত্যুর ঘটে। ১৯৪৪ সালের শুরুতে, জাপানদের বিরুদ্ধে বিভিন্ন ফ্রন্টে যুদ্ধ চলছিল। তারা কেন্দ্রীয় ও দক্ষিণ-পশ্চিম প্রশান্ত মহাসাগরীয় অঞ্চলে ফিরে যাচ্ছিল এবং তাদের বাণিজ্যিক জাহাজগুলিকে মিত্রশক্তি ডুবোজাহাজ এবং বিমান দ্বারা আক্রমণ চালাচ্ছিল। দক্ষিণ-পূর্ব এশিয়ায় তারা পূর্ববর্তী বছরে তাদের লাইন ধরে রেখেছিল, কিন্তু জোট ভারত ও চীনের ইউনান প্রদেশ থেকে বার্মায় বেশ কয়েকটি আক্রমণকারীর প্রস্তুতি নিচ্ছিল। বিশেষত, বার্মার সীমান্তে মণিপুরের ইম্ফল শহরে বিমানবন্দর, শিবির এবং সরবরাহের সাথে যুক্ত একটি উল্লেখযোগ্য যৌথ যৌক্তিক ভিত্তি গড়ে উঠেছিল। ব্রহ্মপুত্র নদী উপত্যকায় ডিমাপুরের একটি বৃহত্তর বেসের সাথে ইম্ফলটি একটি রাস্তা দ্বারা সংযুক্ত ছিল, যা খাড়া এবং বনভূমি নাগা পাহাড়ের মাধ্যমে ১০০ মাইল (১৬০ কিমি) পর্যন্ত ক্ষত ছিল। ইম্ফলের যুদ্ধে চতুর্থ কর্পস অংশ নিয়ে ছিল, যা লেফটেন্যান্ট-জেনারেল জিওফ্রে স্কোনের দ্বারা পরিচালিত হয়েছিল। কর্পসটি জেনারেল উইলিয়াম স্লিমের নেতৃত্বে ব্রিটিশ চতুর্দশ সেনাবাহিনীর অংশ ছিল। কারণ মিত্রশক্তি আক্রমণাত্মক আক্রমণ করার পরিকল্পনা করছিল, কর্পসের ইউনিটগুলি চিন্ডউইন নদীর কাছে পৌঁছেছিল এবং ব্যাপকভাবে বিচ্ছিন্ন হয়ে গিয়েছিল এবং তাই তারা বিচ্ছিন্ন এবং ছড়িয়ে থাকার ফলে দুর্বল ছিল। মার্চ ১৯৪৩ সালে বার্মার জাপানি কমান্ডটি পুনর্গঠন করা হয়েছিল। বার্মা এরিয়া আর্মির একটি নতুন সদর দপ্তর লেফটেন্যান্ট-জেনারেল মাসাকাজু কাবাবের অধীনে তৈরি করা হয়েছিল। তার অধীনস্থ গঠন, ইম্ফল ও আসামের সম্মুখভাগের কেন্দ্রীয় অংশের জন্য দায়ী ছিল পঞ্চদশতম সেনা। ১৯৪৩ সালের জুলাই মাসে লেফটেন্যান্ট জেনারেল রেনা মুতাগুচি এই সেনার কমান্ডার হিসাবে নিযুক্ত হন। তিনি কমান্ড পদে দায়িত্ব গ্রহণের মুহূর্ত থেকেই জোরপূর্বক ভারত আক্রমণের পক্ষে সমর্থন দেন। ফলে তার উদ্দেশ্য জটিল বলে মনে হয়। Louis Allen, Burma: The Longest War, p. 638 Bond, Tachikawa p. 122
২০১৭ উয়েফা সুপার কাপ

২০১৭ উয়েফা সুপার কাপ হচ্ছে উয়েফা সুপার কাপের ৪২তম আসর, এটি উয়েফা কর্তৃক আয়োজিত একটি বার্ষিক ফুটবল ম্যাচ এবং দুটি প্রধান ইউরোপীয় ক্লাব প্রতিযোগিতা, উয়েফা চ্যাম্পিয়নস লীগ এবং উয়েফা ইউরোপা লীগের বর্তমান চ্যাম্পিয়নদ্বয় একে অপরের বিরুদ্ধে মুখোমুখি হয়। এই ম্যাচে ২০১৬–১৭ উয়েফা চ্যাম্পিয়নস লীগ বিজয়ী স্পেনীয় লা লিগার ক্লাব রিয়াল মাদ্রিদ এবং ২০১৬–১৭ উয়েফা ইউরোপা লীগ বিজয়ী ইংরেজ প্রিমিয়ার লীগের ক্লাব ম্যানচেস্টার ইউনাইটেড মুখোমুখি হয়েছিল। এই ম্যাচটি ২০১৭ সালের ৮ই আগস্ট তারিখে, উয়েফার ইতিহাসে প্রথমবারের মতো ম্যাসেডোনিয়ার স্কোপিয়ের ফিলিপ ২ এরিনায় অনুষ্ঠিত হয়েছিল। এই ম্যাচে রিয়াল মাদ্রিদ ম্যানচেস্টার ইউনাইটেডকে ২–১ গোলে হারিয়ে টানা দ্বিতীয় এবং সর্বমোট চতুর্থ বারের মতো উয়েফা সুপার কাপের শিরোপা জয়লাভ করতে সক্ষম হয়। উয়েফা চ্যাম্পিয়নস লীগ বিজয়ী দল প্রশাসনিক উদ্দেশ্যে এই ম্যাচের "হোম" উপাধি লাভ করেছে। ৮ আগস্ট ২০১৭ (2017-08-08) ২০:৪৫ সিইএসটি ফিলিপ ২ এরিনা, স্কোপিয়ে দর্শক সংখ্যা: ৩০,৪২১ রেফারি: জিয়ানলুকা রোক্কি (ইতালি) ২০১৬–১৭ উয়েফা চ্যাম্পিয়নস লীগ ২০১৬–১৭ উয়েফা ইউরোপা লীগ "UEFA Super Cup – Real Madrid-Man. United"। UEFA.com। Union of European Football Associations। ৮ আগস্ট ২০১৭। ১৫ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১৭। Isco named man of the match in Skopje  "Rocchi to referee 2017 UEFA Super Cup"। UEFA.com। Union of European Football Associations। ২০ জুলাই ২০১৭। সংগ্রহের তারিখ ২০ জুলাই ২০১৭।  "Match report: Real Madrid 2 Manchester United 1"। manutd.com। Manchester United F.C.। ৮ আগস্ট ২০১৭। ২১ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৭।  "Tactical line-ups" (PDF)। UEFA.com। Union of European Football Associations। ৮ আগস্ট ২০১৭। সংগ্রহের তারিখ ৮ আগস্ট ২০১৭।  "Real Madrid to face Manchester United in Super Cup"। UEFA.com। ৩ জুন ২০১৭।  "FYR Macedonia to host 2017 UEFA Super Cup"। UEFA.com। ৩০ জুন ২০১৫।  "Full Time Report Final – Real Madrid v Manchester United" (PDF)। UEFA.com। Union of European Football Associations। ৮ আগস্ট ২০১৭। সংগ্রহের তারিখ ১৫ আগস্ট ২০১৮।  "Real Madrid's previous উয়েফা সুপার কাপ matches"। UEFA.com। Union of European Football Associations। ৬ জুন ২০১৭। সংগ্রহের তারিখ ১৮ জুন ২০১৭।  "Man. United's previous UEFA Super Cup matches"। UEFA.com। Union of European Football Associations। ৬ জুন ২০১৭। সংগ্রহের তারিখ ১৮ জুন ২০১৭।  "Regulations of the UEFA Super Cup 2017" (পিডিএফ)। UEFA.com। ৪ এপ্রিল ২০১৭। সংগ্রহের তারিখ ১৭ জুলাই ২০১৭।  "Team statistics" (PDF)। UEFA.com। Union of European Football Associations। ৮ আগস্ট ২০১৭। সংগ্রহের তারিখ ৮ আগস্ট ২০১৭।  উয়েফা সুপার কাপ (প্রাতিষ্ঠানিক ওয়েবসাইট) উয়েফা সুপার কাপ:২০১৭ ২০১৭ উয়েফা সুপার কাপ, উয়েফা.কম প্রবেশদ্বার:  ফুটবল
বাংলাদেশ কৃষি বিশ্ববিদ্যালয় কেন্দ্রীয় ছাত্রসংসদ

বাংলাদেশ কৃষি বিশ্ববিদ্যালয় কেন্দ্রীয় ছাত্রসংসদ সংক্ষেপে বাউকসু নামে পরিচিত। বিশ্ববিদ্যালয় থেকে সৎ, মেধাবী এবং দেশপ্রেমিক ছাত্র নেতৃত্ব তৈরির উদ্দেশ্যে ১৯৬১ সালে বাকসু প্রতিষ্ঠিত হয়। বিশ্ববিদ্যালয়ের শিক্ষক-শিক্ষার্থী সম্মিলন কেন্দ্রে (টিএসসি বাকসুর কেন্দ্রীয় কার্যালয় অবস্থিত। ১৯৬১ সালে প্রতিষ্ঠার পর থেকে ১৯৯৮ সাল পর্যন্ত নিয়মিত বাকসু নির্বাচন হয়েছে। পরবর্তীতে ২০ বছর ধরে কোন নির্বাচন হয়নি। "ক্ষোভ বাড়ছে শিক্ষার্থীদের মধ্যে"। samakal.com। দৈনিক সমকাল। জানুয়ারি ১৯, ২০১৯। সংগ্রহের তারিখ ২৬ জানুয়ারি ২০১৯। [স্থায়ীভাবে অকার্যকর সংযোগ] "বাকসুর দাবি সবার"। jagonews24.com। jagonews24.com। ২৮ সেপ্টেম্বর ২০১৭। সংগ্রহের তারিখ ২৬ জানুয়ারি ২০১৯।  "বাকসু নেই ১৮ বছর"। kalerkantho.com। দৈনিক কালের কন্ঠ। ২৫ ফেব্রুয়ারি ২০১৭। সংগ্রহের তারিখ ২৬ জানুয়ারি ২০১৯।  "দুই দশক ধরে বন্ধ বাকসু নির্বাচন"। dbcnews.tv। dbcnews.tv। ২৬ জানুয়ারি ২০১৯। সংগ্রহের তারিখ ২৬ জানুয়ারি ২০১৯। [স্থায়ীভাবে অকার্যকর সংযোগ]
শাহজালাল বিজ্ঞান ও প্রযুক্তি বিশ্ববিদ্যালয় কেন্দ্রীয় ছাত্র সংসদ

শাহজালাল বিজ্ঞান ও প্রযুক্তি বিশ্ববিদ্যালয় কেন্দ্রীয় ছাত্র সংসদ সংক্ষেপে শাকসু নামে পরিচিত। বিশ্ববিদ্যালয় থেকে সৎ, মেধাবী এবং দেশপ্রেমিক ছাত্র নেতৃত্ব তৈরির উদ্দেশ্যে ১৯৯৩ সালে শাকসু প্রতিষ্ঠিত হয়। ১৯৯৩ সালে প্রতিষ্ঠার পর থেকে ১৯৯৭ সাল পর্যন্ত নিয়মিত শাকসু নির্বাচন হয়েছে। পরবর্তীতে ২১ বছর ধরে কোন নির্বাচন হয়নি। শাকসুর সর্বশেষ নির্বাচন অনুষ্ঠিত হয় ১৯৯৭ সালের ২৫ আগস্ট। "ক্ষোভ বাড়ছে শিক্ষার্থীদের মধ্যে"। bd-pratidin.com। দৈনিক বাংলাদেশ প্রতিদিন। ৭ জুলাই ২০১৮। সংগ্রহের তারিখ ২৬ জানুয়ারি ২০১৯।  "শাকসু অচলের ১৫ বছর"। kalerkantho.com। দৈনিক ইত্তেফাক। ২৫ আগস্ট ২০১২। সংগ্রহের তারিখ ২৬ জানুয়ারি ২০১৯।  "ছাত্র সংগঠন সরব, নিশ্চুপ প্রশাসন"। samakal.com। দৈনিক সমকাল। ১৬ জানুয়ারি ২০১৯। সংগ্রহের তারিখ ২৬ জানুয়ারি ২০১৯। [স্থায়ীভাবে অকার্যকর সংযোগ]
চট্টগ্রাম বিশ্ববিদ্যালয় কেন্দ্রীয় ছাত্র সংসদ

চট্টগ্রাম বিশ্ববিদ্যালয় কেন্দ্রীয় ছাত্র সংসদ সংক্ষেপে চাকসু নামে পরিচিত। শিক্ষার্থীদের শিক্ষার মান, নেতৃত্ব প্রদান ও অধিকার সম্পর্কে তাদের মতপ্রকাশের জন্য ১৯৬৬ সালে চাকসু প্রতিষ্ঠিত হয়।বাংলাদেশের মুক্তিযুদ্ধে চাকসু গুরুত্বপূর্ণ আবদান রাখে। ১৯৬৬ সালে চট্টগ্রাম বিশ্ববিদ্যালয় প্রতিষ্ঠিত হওয়ার পরপরই গঠিত হয়েছিল চাকসু। শিক্ষার মান, শিক্ষার্থীদের মানসিক সংস্কৃতির বিকাশ, ছাত্র-ছাত্রীদের মধ্যকার পারস্পরিক সৌহার্দ্যবোধ ও রাষ্ট্রের দমনপীড়নের বিরুদ্ধে সক্রিয় ভূমিকা রাখার জন্যই গঠিত হয় এটি। প্রতিষ্ঠার পর প্রথম কেবিনেট নির্বাচন হয় ১৯৭০ সালে। পরের বছর ১৯৭১ সালেই হয় এর পরের নির্বাচন।এর পর ১৯৭৩ ও ১৯৮০ সালে হয় পরবর্তী দুইটি নির্বাচন। সর্বশেষ নির্বাচন হয় ১৯৯০ সালের ফেবরুয়ারিতে। ১৯৯০ সালে ছাত্র ঐক্য নেতা ফারুকুজ্জামান নিহত হওয়ার অযুহাতে বন্ধ করে দেয়া হয় চাকসু নির্বাচন। সেই থেকে আজ পর্যন্ত অকেজো হয়ে পড়ে আছে ছাত্র-ছাত্রীদের সাহিত্য, সংস্কৃতি ও ক্রীড়া চর্চার প্রাণ কেন্দ্রটি।   পদাধিকারবলে বিশ্ববিদ্যালয়ের উপাচার্য চাকসু -এর সভাপতি হিসাবে দায়িত্ব পালন করেন। সদস্যরা সরাসরি ভোট দিয়ে সহসভাপতি (ভিপি), সাধারণ সম্পাদক (জিএস) এবং অন্যান্য পদ নির্বাচন করেন। "চাকসু নির্বাচন হয়নি ২৪ বছর"। jugantor.com। দৈনিক যুগান্তর। ২২ আগস্ট ২০১৭। সংগ্রহের তারিখ ২৬ জানুয়ারি ২০১৯। [স্থায়ীভাবে অকার্যকর সংযোগ] "২৭ বছর ধরে বহাল চাকসুর কমিটি!"। prothomalo.com। দৈনিক প্রথম আলো। ১২ অক্টোবর ২০১৭। সংগ্রহের তারিখ ২৬ জানুয়ারি ২০১৯।
জাহাঙ্গীরনগর বিশ্ববিদ্যালয় কেন্দ্রীয় ছাত্র সংসদ

জাহাঙ্গীরনগর বিশ্ববিদ্যালয় কেন্দ্রীয় ছাত্র সংসদ সংক্ষেপে জাকসু নামে পরিচিত। বিশ্ববিদ্যালয় থেকে সৎ, মেধাবী এবং দেশপ্রেমিক ছাত্র নেতৃত্ব তৈরির উদ্দেশ্যে ১৯৭২ সালে জাকসু প্রতিষ্ঠিত হয়। ১৯৭২ সালে প্রতিষ্ঠার পরে এখন পর্যন্ত মোট ৮ বার জাকসু নির্বাচন অনুষ্ঠিত হয়েছে। পদাধিকারবলে বিশ্ববিদ্যালয়ের উপাচার্য জাকসু -এর সভাপতি হিসাবে দায়িত্ব পালন করেন। সদস্যরা সরাসরি ভোট দিয়ে সহসভাপতি (ভিপি), সাধারণ সম্পাদক (জিএস) এবং অন্যান্য পদ নির্বাচন করেন। সর্বশেষ ১৯৯২ সালে নির্বাচন হয়েছিল। "চাকসু নির্বাচন হয়নি ২৪ বছর"। priyo.com। priyo.com। ২২ মে ২০১৭। ৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৯।  "সরকারের দিকে তাকিয়ে জাকসু নির্বাচন!"। prothomalo.com। দৈনিক প্রথম আলো। ১৪ অক্টোবর ২০১৭। সংগ্রহের তারিখ ২৬ জানুয়ারি ২০১৯।  তালিকা
বাংলাদেশ প্রকৌশল বিশ্ববিদ্যালয় কেন্দ্রীয় ছাত্র সংসদ

বাংলাদেশ প্রকৌশল বিশ্ববিদ্যালয় কেন্দ্রীয় ছাত্র সংসদ সংক্ষেপে ইউকসু নামে পরিচিত। বিশ্ববিদ্যালয় থেকে সৎ, মেধাবী এবং দেশপ্রেমিক ছাত্র নেতৃত্ব তৈরির উদ্দেশ্যে ১৯৬২ সালে ইউকসু প্রতিষ্ঠিত হয়। ১৯৬২ সালে প্রতিষ্ঠার পরে এখন পর্যন্ত মোট ২১ বার কমিটি হয়েছে। "৫৭ বছরে ছাত্র সংসদের মাত্র ২১ কমিটি"। samakal.com। দৈনিক সমকাল। ১৬ জানুয়ারি ২০১৯। ৮ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৯।